ΑΠΟΦΑΣΕΙΣ
Αριθμ. Κ5/43721
Κριτήρια και διαδικασία επιλογής Διευθυντών
και Υποδιευθυντών δημοσίων Σχολών Ανώτερης
Επαγγελματικής Κατάρτισης (Σ.Α.Ε.Κ.) αρμοδιότητας Υπουργείου Παιδείας, Θρησκευμάτων και
Αθλητισμού.
Ο ΥΦΥΠΟΥΡΓΟΣ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α. Του ν. 5082/2024 «Ενίσχυση του Εθνικού Συστήματος Επαγγελματικής Εκπαίδευσης και Κατάρτισης και
άλλες επείγουσες διατάξεις» (Α’ 9),
β. των άρθρων 31 έως 31Ε, 33 και 34, του ν. 4763/2020
«Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης, ενσωμάτωση στην ελληνική
νομοθεσία της Οδηγίας (ΕΕ) 2018/958 του Ευρωπαϊκού
Κοινοβουλίου και του Συμβουλίου της 28ης Ιουνίου
2018 σχετικά με τον έλεγχο αναλογικότητας πριν από
τη θέσπιση νέας νομοθετικής κατοχύρωσης των επαγγελμάτων (EE L 173), κύρωση της Συμφωνίας μεταξύ της
Κυβέρνησης της Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας
για το Ελληνογερμανικό Ίδρυμα Νεολαίας και άλλες διατάξεις» (Α’ 254),
γ. του ν. 4622/2019 «Επιτελικό Κράτος: οργάνωση, λειτουργίας και διαφάνεια της Κυβέρνησης, των κυβερνη-
τικών οργάνων και της κεντρικής δημόσιας διοίκησης»
(Α’ 133),
δ. του π.δ. 18/2018 «Οργανισμός Υπουργείου Παιδείας,
Έρευνας και Θρησκευμάτων» (Α’ 31),
ε. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
στ. του π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της
Κυβέρνησης» (Α’ 44).
2. Την υπ’ αρ. 2187/18-03-2025 κοινή απόφαση του
Πρωθυπουργού και της Υπουργού Παιδείας, Θρησκευμάτων και Αθλητισμού «Ανάθεση αρμοδιοτήτων στον
Υφυπουργό Παιδείας, Θρησκευμάτων και Αθλητισμού,
Κωνσταντίνο Βλάση» (Β’ 1314).
3. Την υπό στοιχεία 88732/Γ1/31-7-2024 κοινή απόφαση του Πρωθυπουργού και του Υπουργού Παιδείας,
Θρησκευμάτων και Αθλητισμού «Ανάθεση καθηκόντων
Γενικής Γραμματέως Επαγγελματικής Εκπαίδευσης, Κατάρτισης και Δια Βίου Μάθησης του Υπουργείου Παι-
δείας, Θρησκευμάτων και Αθλητισμού» (Υ.Ο.Δ.Δ. 804).
4. Την υπό στοιχεία Φ.1/Γ/192/41889/Β1/14-04-2025
εισήγηση του άρθρου 24, του ν. 4270/2014 (Α’ 143)
της Γενικής Διεύθυνσης Οικονομικών Υπηρεσιών του
Υ.ΠΑΙ.Θ.Α., σύμφωνα με την οποία από τις διατάξεις της
παρούσας απόφασης δεν προκαλείται επιπλέον δαπάνη
σε βάρος του κρατικού προϋπολογισμού.
5. Την ανάγκη διασφάλισης της εύρυθμης λειτουργίας των δημοσίων Σχολών Ανώτερης Επαγγελματικής
Κατάρτισης η οποία εξυπηρετεί το δημόσιο συμφέρον.
6. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο:
«Κριτήρια και διαδικασία επιλογής Διευθυντών Σ.Α.Ε.Κ.
Υ.ΠΑΙ.Θ.Α.», αποφασίζουμε:
Καθορίζουμε τους ειδικότερους όρους και προϋποθέσεις συμμετοχής στη διαδικασία επιλογής Διευθυντών
και Υποδιευθυντών στις δημόσιες Σχολές Ανώτερης
Επαγγελματικής Κατάρτισης (Σ.Α.Ε.Κ.) αρμοδιότητας
Υπουργείου Παιδείας, Θρησκευμάτων και Αθλητισμού
(Υ.ΠΑΙ.Θ.Α.), εξειδικεύοντας τα απαιτούμενα προσόντα,
καθώς και τα κριτήρια αξιολόγησης και επιλογής των
υποψηφίων, ρυθμίζοντας τις λεπτομέρειες και τα ειδικότερα θέματα του τρόπου αξιολόγησης και επιλογής
(συγκρότηση Επιτροπών Αξιολόγησης και Επιλογής),
προβλέποντας τους λόγους και τη διαδικασία ανάκλησης αποσπάσεων και ρυθμίζοντας κάθε άλλο ειδικότερο
θέμα, ως εξής:
Άρθρο 1
Αρμοδιότητες Διευθυντή/
Υποδιευθυντή - Θητεία
1. Οι αρμοδιότητες και τα καθήκοντα του Διευθυντή
Σ.Α.Ε.Κ. αρμοδιότητας Υ.ΠΑΙ.Θ.Α., περιγράφονται αναλυτικά στα άρθρα 31 έως 31Ε του ν. 4763/2020 «Εθνικό Σύ-
στημα Επαγγελματικής Εκπαίδευσης, Κατάρτισης και Διά
Βίου Μάθησης, ενσωμάτωση στην ελληνική νομοθεσία
της Οδηγίας (ΕΕ) 2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετι-
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
24 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1989
24.04.2025 19:40:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
κά με τον έλεγχο αναλογικότητας πριν από τη θέσπιση
νέας νομοθετικής κατοχύρωσης των επαγγελμάτων (EE
L 173), κύρωση της Συμφωνίας μεταξύ της Κυβέρνησης
της Ελληνικής Δημοκρατίας και της Κυβέρνησης της
Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις»
(Α’ 254) καθώς και στον Κανονισμό Λειτουργίας των
Σ.Α.Ε.Κ., όπως εκάστοτε ισχύει.
2. Η θητεία των Διευθυντών δημόσιων Σ.Α.Ε.Κ. αρμοδιότητας Υ.ΠΑΙ.Θ.Α. είναι τριετής. Η υπηρεσία στη θέση
του Διευθυντή Σ.Α.Ε.Κ. ως προς την οργανική θέση που
κατείχε θεωρείται συνεχής, λογίζεται ως χρόνος άσκησης
διδακτικών καθηκόντων εφόσον πρόκειται για μόνιμο
εκπαιδευτικό της δημόσιας εκπαίδευσης και ως χρόνος άσκησης διοίκησης εκπαιδευτικής μονάδας, μετά
δε τη λήξη της θητείας του αυτός επανέρχεται αυτοδικαίως στον φορέα που υπηρετούσε πριν την επιλογή
του ως Διευθυντή Σ.Α.Ε.Κ. (άρθρο 31, παρ. 1, περ. ε του
ν. 4763/2020).
3. Οι αρμοδιότητες και τα καθήκοντα του Υποδιευθυντή Σ.Α.Ε.Κ. αρμοδιότητας Υ.ΠΑΙ.Θ.Α., περιγράφονται
αναλυτικά στη παρ. 9 του άρθρου 31, στα άρθρα 31Α
έως 31Ε του ν. 4763/2020 καθώς και στον Κανονισμό
Λειτουργίας των Σ.Α.Ε.Κ., όπως εκάστοτε ισχύει.
4. Η θητεία των Υποδιευθυντών δημόσιων Σ.Α.Ε.Κ.
αρμοδιότητας Υ.ΠΑΙ.Θ.Α. είναι τριετής. Η υπηρεσία στη
θέση Υποδιευθυντή του Σ.Α.Ε.Κ. ως προς την οργανική
ή κύρια θέση του θεωρείται συνεχής για κάθε συνέπεια,
λογίζεται ως χρόνος άσκησης διδακτικών καθηκόντων
και ως χρόνος άσκησης καθηκόντων υποδιευθυντή εκπαιδευτικής μονάδας, μετά δε τη λήξη της θητείας του,
αυτός επανέρχεται αυτοδικαίως στον φορέα όπου υπηρετούσε πριν την επιλογή του ως Υποδιευθυντή Σ.Α.Ε.Κ.
(άρθρο 31, παρ. 11 του ν. 4763/2020).
5. Ο Διευθυντής και ο Υποδιευθυντής δημόσιας Σ.Α.Ε.Κ.
αρμοδιότητας Υ.ΠΑΙ.ΘΑ. δεν μπορούν να παρέχουν εκπαιδευτικό έργο ως εκπαιδευτές Σ.Α.Ε.Κ., δημόσιας ή
ιδιωτικής, ή άλλης δομής της Γ.Γ.Ε.Ε.Κ. και Δ.Β.Μ.
Άρθρο 2
Πρόσκληση - Δικαίωμα υποβολής αιτήσεων Απαιτούμενα τυπικά προσόντα
Με πρόσκληση εκδήλωσης ενδιαφέροντος η οποία
εκδίδεται από τον Γενικό Γραμματέα Ε.Ε.Κ. και Δ.Β.Μ. του
Υ.ΠΑΙ.Θ.Α. και αναρτάται στην ιστοσελίδα του Υ.ΠΑΙ.Θ.Α.
και στο πρόγραμμα «ΔΙΑΥΓΕΙΑ» καλούνται όσοι πληρούν
τις προϋποθέσεις του νόμου και τους όρους της παρούσας, να υποβάλουν αίτηση συμμετοχής στη διαδικασία
επιλογής για την πλήρωση των αντίστοιχων θέσεων Διευθυντών/Υποδιευθυντών στις δημόσιες Σ.Α.Ε.Κ., αρμο-
διότητας Υ.ΠΑΙ.Θ.Α.
1. Δικαίωμα υποβολής αίτησης συμμετοχής στη διαδικασία πλήρωσης των θέσεων Διευθυντών δημοσί-
ων Σ.Α.Ε.Κ. αρμοδιότητας Υ.ΠΑΙ.Θ.Α., σύμφωνα με την
περ. β) της παρ. 1 του άρθρου 31 του ν. 4763/2020,
όπως τροποποιήθηκε με το άρθρο 86, του ν. 5120/2024
(Α’ 105) και ισχύει, έχουν οι μόνιμοι δημόσιοι υπάλληλοι
και οι μόνιμοι εκπαιδευτικοί της δημόσιας εκπαίδευσης,
οι οποίοι διαθέτουν αυξημένα, τυπικά και ουσιαστικά
προσόντα, επιστημονική τεχνική ή άλλη κατάρτιση και
εμπειρία στην επαγγελματική εκπαίδευση ή κατάρτιση
που καλύπτει τις ανάγκες διοίκησης εκπαιδευτικού οργανισμού της φύσης και της αποστολής των Σ.Α.Ε.Κ. και
πληρούν τις προϋποθέσεις του νόμου και της παρούσας
απόφασης καθώς και τους κάτωθι ειδικότερους όρους:
α) Είναι κάτοχοι πτυχίου ή διπλώματος Τμήματος ή
Σχολής Πανεπιστημιακού ή Τεχνολογικού Τομέα της
Ανώτατης Εκπαίδευσης ή Τεχνολογικού Εκπαιδευτικού
Ιδρύματος (Τ.Ε.Ι.) της ημεδαπής ή ακαδημαϊκά ισοδύναμου ή ισότιμου τίτλου αντίστοιχης ειδικότητας σχολών
της αλλοδαπής,
β) διαθέτουν τετραετή (4) τουλάχιστον διοικητική
εμπειρία ή εκπαιδευτική υπηρεσία στην επαγγελματική
εκπαίδευση ή κατάρτιση (650 ώρες ωρομίσθια διδακτική
προϋπηρεσία σε δομές Επαγγελματικής Εκπαίδευσης και
Κατάρτισης υπολογίζεται ότι αντιστοιχεί σε ένα έτος),
γ) έχουν γνώσεις πληροφορικής ή χειρισμού Η/Υ (Πιστοποιητικό ΤΠΕ Α’ επιπέδου ή πιστοποιητικά γνώσης
Η/Υ) η οποία αποδεικνύεται σύμφωνα με τα οριζόμενα
στην παρ. 2 του άρθρου 9 του π.δ. 85/2022 (Α’ 232) για
τη διαπίστωση της γνώσης πληροφορικής ή χειρισμού
Η/Υ και τεκμαίρεται για τους εκπαιδευτικούς του κλάδου ΠΕ86 και τους διοικητικούς υπαλλήλους κλάδου ΠΕ
Πληροφορικής.
2. Δικαίωμα υποβολής αίτησης συμμετοχής στη διαδικασία πλήρωσης των θέσεων Υποδιευθυντών δημοσίων
Σ.Α.Ε.Κ. αρμοδιότητας Υ.ΠΑΙ.Θ.Α., έχουν οι μόνιμοι δημόσιοι υπάλληλοι, μόνιμοι εκπαιδευτικοί της δημόσιας
εκπαίδευσης ή μόνιμοι εκπαιδευτικοί της Γ.Γ.Ε.Ε.Κ. και
Δ.Β.Μ. οι οποίοι διαθέτουν τετραετή (4) τουλάχιστον διοικητική εμπειρία ή εκπαιδευτική υπηρεσία στην επαγγελ-
ματική εκπαίδευση ή κατάρτιση, γνώση και εμπειρία σε
διδακτικές μεθόδους της επαγγελματικής εκπαίδευσης
και κατάρτισης, στην επιμόρφωση εκπαιδευτών, μπορούν να παρακολουθούν και να εποπτεύουν την εκπαι-
δευτική διαδικασία και να συντονίζουν τη διαδικασία
αξιολόγησης και πληρούν τις προϋποθέσεις του νόμου
και της παρούσας απόφασης.
3. Στην πρόσκληση εκδήλωσης ενδιαφέροντος καθορίζονται ο τρόπος και η αποκλειστική προθεσμία υπο-
βολής των αιτήσεων, ενώ ορίζονται και τα απαιτούμενα
δικαιολογητικά, τα οποία πρέπει να συνοδεύουν την
αίτηση του υποψηφίου, προς διακρίβωση και μοριοδότηση των προσόντων όπως ορίζονται στο άρθρο 4 της
παρούσας. Μετά τη λήξη της προθεσμίας υποβολής των
αιτήσεων δεν γίνονται δεκτά συμπληρωματικά δικαιολογητικά.
4. Οι ενδιαφερόμενοι έχουν δικαίωμα να υποβάλουν
μία αίτηση για κάθε πρόσκληση/κατηγορία θέσης ευθύνης (Διευθυντή/Υποδιευθυντή) επιλέγοντας με σειρά
προτεραιότητας μέχρι και επτά (7) Σ.Α.Ε.Κ..
5. Η αίτηση του ενδιαφερομένου επέχει και θέση δήλωσης αποδοχής απόσπασης, καθώς και υπεύθυνης δήλω-
σης με βάση τα οριζόμενα στο άρθρο 8 του ν. 1599/1986
(Α’ 75). Η ανακρίβεια των δηλούμενων στοιχείων επισύρει
αποκλεισμό του υποψηφίου από τη διαδικασία επιλογής
της παρούσας καθώς και τις προβλεπόμενες ποινικές,
πειθαρχικές και διοικητικές κυρώσεις.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
6. Υποψήφιος που υποβάλλει πλαστά ή αναληθή δικαιολογητικά με σκοπό την παραπλάνηση της υπηρεσίας,
αποκλείεται από τη διαδικασία και σε βάρος του κινούνται όλες οι προβλεπόμενες ποινικές, πειθαρχικές και
διοικητικές διαδικασίες.
7. Οι προϋποθέσεις και τα κριτήρια επιλογής πρέπει
να συντρέχουν κατά τη λήξη της προθεσμίας υποβολής
των αιτήσεων υποψηφιοτήτων.
8. Οι συμμετέχοντες στη διαδικασία με την υποβολή
της αίτησης δηλώνουν υπεύθυνα ότι συναινούν στη συλλογή και επεξεργασία των προσωπικών δεδομένων τους
και στην περαιτέρω καταχώρισή τους για τους σκοπούς
της παρούσας κατά τα οριζόμενα στον νέο Ευρωπαϊκό
Κανονισμό Προστασίας Προσωπικών Δεδομένων GDRP.
Όλα τα στοιχεία τα οποία συλλέγονται κατά τη διάρκεια
της διαδικασίας επιλογής, χρησιμοποιούνται αποκλειστικά και μόνο για τον σκοπό αυτό.
9. Η ευθύνη της ορθής συμπλήρωσης της αίτησης
ανήκει αποκλειστικά στους υποψήφιους. Οι ενδιαφερόμενοι με τη συμμετοχή τους στη διαδικασία επιλογής
αποδέχονται πλήρως τους όρους και τις διαδικασίες της
παρούσας.
10. Ανάκληση της αίτησης υποψηφιότητας μπορεί να
γίνει δεκτή κατά την κρίση της αρμόδιας επιτροπής του
άρθρου 5, έως την ανάρτηση των οριστικών αξιολογικών
πινάκων.
11. Εάν κατά τη διάρκεια της διαδικασίας επιλογής
υποψήφιος επιλεγεί σε άλλη θέση ευθύνης οφείλει να
ενημερώσει αμελλητί εγγράφως τη Διεύθυνση Εφαρμογής Επαγγελματικής Κατάρτισης, ώστε να αποκλειστεί
από την περαιτέρω διαδικασία.
Άρθρο 3
Κωλύματα συμμετοχής
στη διαδικασία επιλογής
1. Δεν επιτρέπεται να είναι υποψήφιοι για την επιλογή
σε θέση Διευθυντή-Υποδιευθυντή Σ.Α.Ε.Κ., όσοι/ες:
α) Διανύουν δοκιμαστική υπηρεσία ή τελούν σε διαθεσιμότητα ή αργία,
β) έχουν καταδικαστεί τελεσίδικα σε οποιαδήποτε ποινή για τα αναφερόμενα στην παρ. 1 του άρθρου 8 του
Υπαλληλικού Κώδικα (ν. 3528/2007, Α’26) ή τους έχει επιβληθεί τελεσίδικα οποιαδήποτε πειθαρχική ποινή ανώ-
τερη του προστίμου αποδοχών τεσσάρων (4) μηνών, για
οποιοδήποτε πειθαρχικό παράπτωμα, μέχρι τη διαγραφή
της ποινής κατά το άρθρο 145 του Υπαλληλικού Κώδικα
(ν. 3528/2007, Α’26),
γ) έχουν καταδικαστεί τελεσίδικα για πειθαρχικό παράπτωμα με την ποινή της προσωρινής ή της οριστικής
παύσης σύμφωνα με τα οριζόμενα στο άρθρο 109 του
Υπαλληλικού Κώδικα (ν. 3528/2007, Α’26) ή για τον οποίο
συντρέχουν τα κωλύματα διορισμού της παρ. 1 του άρθρου 8 του ίδιου νομοθετήματος, όπως ισχύει,
δ) έχουν απαλλαγεί από τα καθήκοντά τους σύμφωνα
με την περ. β) της παρ. 1 του άρθρου 44 του ν. 4823/2021
(Α’ 136) και για τέσσερα (4) έτη που έπονται της απαλλαγής,
ε) εμπίπτουν στις περιπτώσεις απαγόρευσης υπηρεσιακών μεταβολών ή υποχρεωτικής υπηρεσίας της παρ. 5 του
άρθρου 62 του ν. 4589/2019 (Α’ 13) ή άλλων διατάξεων,
στ) διορίστηκαν σε δυσπρόσιτα σχολεία και διανύουν
την υποχρεωτική υπηρεσία στα σχολεία αυτά, κατά τα
οριζόμενα στο άρθρο 21 του ν. 3328/2005 (Α’ 80),
ζ) έχουν ασκήσει καθήκοντα Διευθυντή ή Υποδιευθυντή Σ.Α.Ε.Κ. και έχουν αρνηθεί να υποβληθούν στη
διαδικασία αξιολόγησης, είτε ως αξιολογητές είτε ως
αξιολογούμενοι, σε οποιοδήποτε στάδιο αυτής, ή τη
συνέβαλαν στην παρακώληση αυτής με την εν γένει
στάση τους σύμφωνα με την παρ. 3 του άρθρου 31Α του
ν. 4763/2020 (Α’ 254) ή το έργο τους έχει βαθμολογηθεί
ως «ακατάλληλο» και εφόσον δεν κριθεί διαφορετικά
κατά τη διαδικασία των ενστάσεων, σύμφωνα με τις
παρ. 6 και 7 του άρθρου 31Δ του ιδίου νόμου,
η) είναι στελέχη εκπαίδευσης ή υπηρετούν σε θέσεις
με θητεία που λήγει μετά τον χρόνο έναρξης τη θητείας
των Διευθυντών ή Υποδιευθυντών Σ.Α.Ε.Κ., όπως ορίζεται στην εκάστοτε πρόσκληση,
θ) υπηρετούν σε όμοιες ή ανώτερες θέσεις ευθύνης με
θητεία με τις προκηρυσσόμενες, σε δομές αρμοδιότητας
Γ.Γ.Ε.Ε.Κ. και Δ.Β.Μ. (Σ.Α.Ε.Κ., Σχολεία Δεύτερης Ευκαιρίας ή
Σωφρονιστικά Καταστήματα) μετά από έκδοση σχετικής
προκήρυξης και συμμετοχής τους στη διαδικασία επιλογής, εφόσον το υπόλοιπο της θητείας τους είναι μεγαλύ-
τερο του ενός (1) έτους κατά την ημερομηνία έναρξης
της θητείας που ορίζεται στην αντίστοιχη πρόσκληση,
ι) υπηρέτησαν σε δομές της Γ.Γ.Ε.Ε.Κ. και Δ.Β.Μ. και για
τους οποίους έχει εκδοθεί υπουργική απόφαση ανάκλησης ή διακοπής της απόσπασής τους για οποιοδήποτε
λόγο (εκτός αν η ανάκληση/διακοπή απόσπασης οφειλόταν σε κάλυψη υπηρεσιακών αναγκών της Γενικής Γραμ-
ματείας Ε.Ε.Κ. και Δ.Β.Μ.), κατά τη διάρκεια των τριών τελευταίων ετών από την έκδοση της σχετικής απόφασης
και έως την ημερομηνία λήξης της προθεσμίας υποβολής
αιτήσεων που ορίζεται στην εκάστοτε πρόσκληση,
ια) αποχωρούν υποχρεωτικά από την υπηρεσία λόγω
συνταξιοδότησης εντός ενός (1) έτους από την ημερομηνία λήξης της προθεσμίας υποβολής των υποψηφιοτή-
των ή από την ημερομηνία έναρξης της θητείας εφόσον
προβλέπεται στη σχετική πρόσκληση.
2. Τα ανωτέρω κωλύματα επιλογής δεν πρέπει να συντρέχουν τόσο κατά τον χρόνο λήξης της προθεσμίας
υποβολής της αίτησης υποψηφιότητας όσο και κατά τον
χρόνο τοποθέτησης από το αρμόδιο όργανο.
3. Αιτήσεις που τυχόν υποβάλλονται από υποψηφίους
των παραπάνω περιπτώσεων δεν εξετάζονται.
Άρθρο 4
Κριτήρια επιλογής - Μοριοδότηση
Η κατάταξη των υποψηφίων στους αξιολογικούς πίνακες γίνεται βάσει της μοριοδότησης των κριτηρίων
των τυπικών προσόντων, της διδακτικής εμπειρίας και
της διοικητικής εμπειρίας. Οι υποψήφιοι Διευθυντές καλούνται επιπλέον σε συνέντευξη, στην οποία εκτιμάται η
προσωπικότητα και η ικανότητά τους για την ανάληψη
της θέσης του Διευθυντή Σ.Α.Ε.Κ. όπως ορίζεται στο άρθρο 7 της παρούσας.
Τα κριτήρια επιλογής και μοριοδότησης εξειδικεύονται
και αποτιμώνται, σύμφωνα με τους ακόλουθους πίνακες:
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
1. ΤΥΠΙΚΑ ΠΡΟΣΟΝΤΑ
Διευθυντές
Υ/δντες
1.1
Βασικό Πτυχίο Τριτοβάθμιας Εκπαίδευσης
1.2
Διδακτορικό Δίπλωμα
1.3
Απόφοιτος ΕΣΔΔΑ
1.4
Μεταπτυχιακός Τίτλος Σπουδών
(περιλαμβάνονται και οι μεταπτυχιακοί τίτλοι που ενσωματώνονται
στον βασικό τίτλο σπουδών κατά την έννοια του άρθρου 78
του ν. 4957/2022)
1.5
Δεύτερο Πτυχίο Τριτοβάθμιας Εκπαίδευσης
(Δεν λαμβάνεται υπόψη πτυχίο Α.Σ.ΠΑΙ.Τ.Ε./ΣΕΛΕΤΕ μονοετούς
φοίτησης)
Παρατήρηση:
Όλοι οι τίτλοι σπουδών, εφόσον προέρχονται από ιδρύματα ανώτατης εκπαίδευσης της
αλλοδαπής, πρέπει να είναι αναγνωρισμένοι από τον Διεπιστημονικό Οργανισμό Τίτλων
Ακαδημαϊκών και Πληροφόρησης (Δ.Ο.Α.Τ.Α.Π.), το Διαπανεπιστημιακό Κέντρο Αναγνώρισης
Τίτλων Σπουδών της Αλλοδαπής (ΔΙ.Κ.Α.Τ.Σ.Α.) ή το Ινστιτούτο Τεχνολογικής Εκπαίδευσης
(Ι.Τ.Ε.).
1η Ξένη Γλώσσα (μέγιστος αριθμός 3 μόρια)
1.6
Άριστη γνώση (επίπεδο Γ2 ή C2) - 3 μόρια
Πολύ καλή γνώση (επίπεδο Γ1 ή C1) - 2 μόρια
Καλή γνώση (επίπεδο Β2 ή Β2) - 1 μόριο
2η  Ξένη Γλώσσα (μέγιστος αριθμός 2 μόρια)
1.7
Άριστη γνώση (επίπεδο Γ2 ή C2) - 2 μόρια
Πολύ καλή γνώση (επίπεδο Γ1 ή C1) - 1 μόριo
Καλή γνώση (επίπεδο Β2 ή Β2) - 0,5 μόρια
Παρατηρήσεις:
Η γνώση οποιασδήποτε ξένης γλώσσας διαπιστώνεται σύμφωνα
με τα οριζόμενα  στο άρθρο 10 του π.δ. 85/2022 (Α΄232)
Μοριοδοτείται το ανώτερο πιστοποιημένο επίπεδο
Η γνώση ξένης γλώσσας που αποτέλεσε προσόν διορισμού για τους
εκπαιδευτικούς, δεν μοριοδοτείται
Σύνολο Μορίων στην κατηγορία ‘’ΤΥΠΙΚΑ ΠΡΟΣΟΝΤΑ’’
2. ΔΙΔΑΚΤΙΚΗ ΕΜΠΕΙΡΙΑ
Διευθυντές
Υ/δντες
2.1
Στην Επαγγελματική Εκπαίδευση και Κατάρτιση
(Σ.Α.Ε.Κ., ΕΠΑΛ, Σ.Ε.Κ., ΕΠΑΣ, ΕΣΚ, ΤΕΛ, ΤΕΕ, ΤΕΣ,
Μεταλυκειακό έτος-Τάξη Μαθητείας)
Ένα μόριο ανά διδακτικό έτος με μέγιστο αριθμό τα 12 μόρια για
θέσεις Διευθυντών/18 μόρια για θέσεις Υποδιευθυντών
2.2
Εκτός Επαγγελματικής Εκπαίδευσης και Κατάρτισης
(Πρωτοβάθμια, Δευτεροβάθμια, Τριτοβάθμια Εκπαίδευση, Σ.Δ.Ε.,
ΕΚΔΔΑ, ΝΕΛΕ, ΚΕΕ, ΚΔΒΜ, κ.λπ.)
Ένα μόριο ανά διδακτικό έτος με μέγιστο αριθμό τα 8 μόρια για
θέσεις Διευθυντών / 12 μόρια για θέσεις Υποδιευθυντών
Παρατηρήσεις:
Η διδακτική εμπειρία που αποκτάται από ωρομίσθια απασχόληση υπολογίζεται με βάση
ότι οι 650 ώρες αντιστοιχούν σε ένα έτος.
Δεν μοριοδοτείται προϋπηρεσία που αναγνωρίστηκε στην τυπική εκπαίδευση
Δεν προσμετράται χρόνος άδειας άνευ αποδοχών, εκπαιδευτικής άδειας ή απόσπασης
σε θέση με διοικητικά καθήκοντα
Δεν προσμετράται θητεία σε ΓΡΑΣΕΠ, ΚΕΣΥΠ, ΚΕΠΛΗΝΕΤ, κ.λπ.
Σύνολο μορίων στην κατηγορία ‘’ΔΙΔΑΚΤΙΚΗ ΕΜΠΕΙΡΙΑ’’
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
3. ΔΙΟΙΚΗΤΙΚΗ ΕΜΠΕΙΡΙΑ
Διευθυντές
Υ/δντες
3.1
Στην Επαγγελματική Εκπαίδευση και Κατάρτιση (ΣΑΕΚ, ΕΠΑΛ, ΣΕΚ, ΕΣΚ, ΕΠΑΣ,
ΤΕΛ, ΤΕΕ, ΤΕΣ)
Διευθυντής/Αν. Διευθυντής/Υποδιευθυντής
1 μόριο ανά έτος, με μέγιστο αριθμό τα 10 μόρια για τις θέσεις Διευθυντών
και 9 μόρια για τις θέσεις Υποδιευθυντών
3.2
Στην Πρωτοβάθμια ή Δευτεροβάθμια Εκπαίδευση (Γυμνάσιο, ΓΕΛ, ΣΔΕ)
Διευθυντής Π.Δ.Ε. (3 μόρια ανά έτος)
Διευθυντής Π.Ε.- Δ.Ε. (2 μόρια ανά έτος)
Διευθυντής Σχολικής Μονάδας (Γυμνάσιο, ΓΕΛ, Σ.Δ.Ε.) (1 μόριο ανά έτος)
Μέγιστος αριθμός μορίων από τις ανωτέρω κατηγορίες: 7 μόρια για τις θέσεις
Διευθυντών και 6 μόρια για τις θέσεις Υποδιευθυντών
3.3
Στον δημόσιο τομέα (δημόσιες υπηρεσίες και Ν.Π.Δ.Δ.)
Προϊστάμενος Γενικής Διεύθυνσης (3 μόρια ανά έτος)
Προϊστάμενος Διεύθυνσης (2 μόρια ανά έτος)
Προϊστάμενος Τμήματος (1 μόρια ανά έτος)
Μέγιστος αριθμός μορίων από τις ανωτέρω κατηγορίες: 7 μόρια για τις θέσεις
Διευθυντών και 6 μόρια για τις θέσεις Υποδιευθυντών
3.4
Διοικητική υπηρεσία στην Επαγγελματική Κατάρτιση
Αποσπασμένοι εκπαιδευτικοί για διοικητικό έργο ή μόνιμοι διοικητικοί
υπάλληλοι Γ.Γ. ΕΕΚ και ΔΒΜ - ΣΑΕΚ - ΕΣΚ
1 μόριo ανά έτος, με μέγιστο αριθμό τα 7 μόρια για τις θέσεις Διευθυντών και
6 μόρια για τις θέσεις Υποδιευθυντών
3.5
Υπηρεσία σε λοιπές θέσεις ευθύνης στελεχών εκπαίδευσης (άρθρο 4, του
ν. 4823/2021) ή συντονιστές Π.Δ.Ε. ή υπεύθυνοι Δ.Δ.Ε. για τη μαθητεία
(1 μόριo ανά έτος), με μέγιστο αριθμό τα 4 μόρια για τις θέσεις των
Διευθυντών και 3 μόρια για τις θέσεις των Υποδιευθυντών
Σύνολο Μορίων στην κατηγορία ‘’ΔΙΟΙΚΗΤΙΚΗ ΕΜΠΕΙΡΙΑ’’
Συνέντευξη
Διευθυντές
25 μόρια
Ο μέγιστος αριθμός μορίων που μπορεί να συγκεντρώ-
σει κάποιος υποψήφιος από το σύνολο των μοριοδοτούμενων προσόντων και τη συνέντευξη ανέρχεται στα 100
μόρια για τους υποψήφιους Διευθυντές Σ.Α.Ε.Κ. και τα
90 μόρια για τους υποψήφιους Υποδιευθυντές Σ.Α.Ε.Κ.
Όπου ο χρόνος άσκησης καθηκόντων Διευθυντή (Γυμνάσιο, Λύκειο, ΣΔΕ) λογίζεται και ως χρόνος άσκησης
διδακτικών καθηκόντων, δεν μοριοδοτείται και στις δύο
κατηγορίες για την ίδια χρονική περίοδο.
Δεν μοριοδοτείται τυπικό προσόν ή εμπειρία, που
αποτελεί προϋπόθεση για την υποβολή υποψηφιότητας
σύμφωνα με το άρθρο 2 της παρούσας.
Άρθρο 5
Επιτροπές Αξιολόγησης και Επιλογής
1. Στο Υ.ΠΑΙ.Θ.Α., συνιστάται τριμελής Επιτροπή Αξιολόγησης και Επιλογής Διευθυντών Σ.Α.Ε.Κ. με τριετή
θητεία, η οποία αποτελείται από τρεις (3) Προϊσταμένους Γενικών Διευθύνσεων της Κεντρικής Υπηρεσίας του
Υ.ΠΑΙ.Θ.Α. με ισάριθμους αναπληρωτές τους προϊσταμένους Γενικών Διευθύνσεων ή Διευθύνσεων της Κεντρικής
Υπηρεσίας του Υ.ΠΑΙ.Θ.Α. Με την απόφαση συγκρότησης
της Επιτροπής ορίζεται το ένα εκ των τριών μελών της ως
Πρόεδρος αυτής καθώς και ο αναπληρωτής του. Γραμματέας της Επιτροπής, αναπληρωτής του καθώς και βοηθοί
γραμματέα ορίζονται υπάλληλοι κατηγορίας ΠΕ ή ΤΕ της
Γ.Γ.Ε.Ε.Κ. και Δ.Β.Μ. Έργο της Επιτροπής Αξιολόγησης και
Επιλογής Διευθυντών Σ.Α.Ε.Κ. είναι η αξιολόγηση των
υποψηφίων, η διενέργεια συνεντεύξεων, η κατάρτιση των
αξιολογικών πινάκων και η επιλογή των Διευθυντών κατά
το άρθρο 31, παρ. 1. περ. δ), του ν. 4763/2020 (Α’ 254).
2. Στο Υ.ΠΑΙ.Θ.Α., συνιστάται τριμελής Επιτροπή Αξιολόγησης και Επιλογής Υποδιευθυντών Σ.Α.Ε.Κ. με τριετή
θητεία, η οποία αποτελείται από τρεις (3) Προϊσταμένους
Διευθύνσεων της Κεντρικής Υπηρεσίας του Υ.ΠΑΙ.Θ.Α.
με ισάριθμους αναπληρωτές τους, προϊσταμένους Διευθύνσεων ή Τμημάτων της Κεντρικής Υπηρεσίας του
Υ.ΠΑΙ.Θ.Α. Με την απόφαση συγκρότησης της Επιτροπής
ορίζεται το ένα εκ των τριών μελών της ως Πρόεδρος
αυτής καθώς και ο αναπληρωτής του. Γραμματέας της
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
ως άνω Επιτροπής, αναπληρωτής του καθώς και βοηθοί
γραμματέα ορίζονται υπάλληλοι κατηγορίας ΠΕ ή ΤΕ ή ΔΕ
της Γ.Γ.Ε.Ε.Κ. και Δ.Β.Μ.. Έργο της Επιτροπής Αξιολόγησης
και Επιλογής Υποδιευθυντών Σ.Α.Ε.Κ. είναι η αξιολόγηση
των υποψηφίων, η κατάρτιση των αξιολογικών πινάκων
και η επιλογή των Υποδιευθυντών κατά το άρθρο 31,
παρ. 8, του ν. 4763/2020 (Α’ 254).
3. Οι επιτροπές των παρ. 1 και 2 του παρόντος άρθρου συνεδριάζουν εντός ή και εκτός του κανονικού
ωραρίου των δημοσίων υπηρεσιών, ενώ στα μέλη της
δεν καταβάλλεται αποζημίωση για τη συμμετοχή τους σε
αυτές. Ως προς τα λοιπά θέματα συγκρότησης, απαρτίας,
λήψης των αποφάσεων και λειτουργίας των Επιτροπών,
εφαρμόζονται οι διατάξεις για τα συλλογικά όργανα του
Κώδικα Διοικητικής Διαδικασίας (ν. 2690/1999, Α’ 45),
όπως τροποποιήθηκε και ισχύει.
Άρθρο 6
Στάδια Επιλογής
1. Οι Επιτροπές του άρθρου 5 της παρούσας εξετάζουν κατ’ αρχάς το παραδεκτό των αιτήσεων, αν δηλαδή
πληρούνται οι προϋποθέσεις συμμετοχής ή συντρέχει
κάποιο από τα κωλύματα του άρθρου 3 της παρούσας
και καταρτίζουν πίνακα δεκτών - μη δεκτών υποψηφίων.
2. Στον πίνακα δεκτών υποψηφίων περιλαμβάνονται
με αλφαβητική σειρά οι υποψήφιοι που έχουν τα τυπικά
προσόντα για να γίνουν δεκτοί στη διαδικασία επιλογής.
Οι υποψήφιοι που δεν έχουν τα τυπικά προσόντα να γίνουν δεκτοί στη διαδικασία επιλογής καθώς και οι υπο-
ψήφιοι που εμπίπτουν στις διατάξεις του άρθρου 3 της
παρούσας, εγγράφονται σε πίνακα μη δεκτών υποψηφίων με μόνον τον αριθμό πρωτοκόλλου των αιτήσεων οι
οποίες απορρίφθηκαν, καθώς και συνοπτική αιτιολογία
των λόγων απόρριψής τους.
3. Οι πίνακες αναρτώνται στην ιστοσελίδα της Γ.Γ.Ε.Ε.Κ.
και Δ.Β.Μ., ενώ ένσταση κατά των πινάκων μπορούν να
υποβάλουν οι ενδιαφερόμενοι στην αντίστοιχη αρμόδια
Επιτροπή Αξιολόγησης και Επιλογής μέσα σε τρεις (3)
εργάσιμες ημέρες από την επομένη της ανάρτησής τους.
4. Η Επιτροπή Αξιολόγησης και Επιλογής αποφαίνεται
αιτιολογημένα για τις ενστάσεις, αναπροσαρμόζει τους
πίνακες και ενημερώνει σχετικά τους ενδιαφερομένους.
Δεύτερη ένσταση κατά των αποφάσεων της Επιτροπής
δεν επιτρέπεται και αν υποβληθεί, παρέλκει η εξέτασή της.
5. Η Επιτροπή Αξιολόγησης και Επιλογής Διευθυντών/
Υποδιευθυντών (ανάλογα με την πρόσκληση) καταρτίζει
προσωρινό πίνακα μοριοδότησης των υποψηφίων με
αξιολογική σειρά, σύμφωνα με τα κριτήρια του άρθρου 4
της παρούσας ο οποίος αναρτάται στην ιστοσελίδα της
Γ.Γ.Ε.Ε.Κ. και Δ.Β.Μ.
6. Οι υποψήφιοι μπορούν να υποβάλουν έγγραφη
ένσταση κατά του προσωρινού πίνακα μοριοδότησης
υποψηφίων, η οποία απευθύνεται προς την αρμόδια Επιτροπή Αξιολόγησης και Επιλογής, εντός αποκλειστικής
προθεσμίας τριών (3) εργάσιμων ημερών, από την επομένη της ανάρτησης. Οι ενστάσεις πρέπει να αναφέρο-
νται επί συγκεκριμένων πεδίων αξιολόγησης και σε καμία
περίπτωση δεν γίνονται δεκτά πρόσθετα δικαιολογητικά.
Δεν γίνονται δεκτές και απορρίπτονται, ως αόριστες και
ατεκμηρίωτες, ενστάσεις κατά του πίνακα συνολικά ή
κατά άλλων υποψηφίων. Η Επιτροπή Αξιολόγησης και
Επιλογής εξετάζει τις ενστάσεις, αποφαίνεται αιτιολογημένα, αναπροσαρμόζει τον πίνακα και ενημερώνει
σχετικά τους ενδιαφερόμενους.
7. Μετά την εξέταση τυχόν ενστάσεων επί του προσωρινού πίνακα μοριοδότησης υποψηφίων, καταρτίζε-
ται και ανακοινώνεται ο αναμορφωμένος πίνακας κατά
φθίνουσα σειρά κατάταξης, στην ιστοσελίδα της Γ.Γ.Ε.Ε.Κ.
και Δ.Β.Μ. του Υ.ΠΑΙ.Θ.Α. Δεύτερη ένσταση επί των αποφάσεων της Επιτροπής δεν επιτρέπεται και αν υποβληθεί
δεν εξετάζεται.
8. Μετά από την ολοκλήρωση της διαδικασίας μοριοδότησης και της διαδικασίας διενέργειας και αξιολόγη-
σης των συνεντεύξεων όπου προβλέπεται, η Επιτροπή
Αξιολόγησης και Επιλογής καταρτίζει με αξιολογική σειρά σύμφωνα με τα κριτήρια του άρθρου 4 ενιαίο τελικό
πίνακα κατάταξης των υποψηφίων με βάση τις συνολικές
μονάδες που συγκέντρωσαν αλλά και πίνακα κατάταξης
ανά Σ.Α.Ε.Κ. με βάση τις προτιμήσεις των υποψηφίων. Οι
πίνακες υποβάλλονται προς κύρωση στον Γενικό Γραμματέα Ε.Ε.Κ. και Δ.Β.Μ. Μετά την κύρωσή τους αναρτώ-
νται στην επίσημη ιστοσελίδα της Γ.Γ.Ε.Ε.Κ. και Δ.Β.Μ. του
Υ.ΠΑΙ.Θ.Α. και ισχύουν μέχρι την 31η Αυγούστου του
τρίτου έτους από την κύρωσή τους. Η ανάρτηση των
πινάκων, όπου προβλέπεται και η υποβολή τους προς
κύρωση γίνεται με ευθύνη της Διεύθυνσης Εφαρμογής
Επαγγελματικής Κατάρτισης στην οποία διαβιβάζονται
από τον Πρόεδρο της Επιτροπής Αξιολόγησης και Επιλογής. Τα αναλυτικά πρακτικά που τηρούνται καθ’ όλη τη
διάρκεια των εργασιών υπογράφονται από τα μέλη της
Επιτροπής Αξιολόγησης και Επιλογής και διαβιβάζονται
(φυσικά και ηχητικά αρχεία) στη Διεύθυνση Εφαρμογής
Επαγγελματικής Κατάρτισης της Γ.Γ.Ε.Ε.Κ. και Δ.Β.Μ.
9. Σε περίπτωση συγκέντρωσης συνολικά ίσου αριθμού μονάδων, στον τελικούς αξιολογικούς πίνακες κα-
τατάσσεται υψηλότερα ο υποψήφιος που συγκεντρώνει
περισσότερες μονάδες στη συνέντευξη και αν πάλι προκύπτει ισοβαθμία ή δεν προβλέπεται συνέντευξη, αυτός
που συγκεντρώνει περισσότερες μονάδες στα κριτήρια
κατά τη σειρά που αναγράφονται στο άρθρο 4 της παρούσας.
10. Μετά την ανάρτηση των τελικών πινάκων δεν γίνονται δεκτές διοικητικές προσφυγές, τυχόν δε κατατι-
θέμενες δεν εξετάζονται.
Άρθρο 7
Συνέντευξη
1. Οι συνεντεύξεις των υποψηφίων Διευθυντών διενεργούνται από την τριμελή Επιτροπή Αξιολόγησης και Επι-
λογής Διευθυντών Σ.Α.Ε.Κ. του άρθρου 5 της παρούσας.
2. Η Επιτροπή Αξιολόγησης και Επιλογής Διευθυντών
Σ.Α.Ε.Κ. ορίζει τις ημερομηνίες πρόσκλησης των υποψηφίων σε συνέντευξη. Το εβδομαδιαίο πρόγραμμα συνε-
ντεύξεων ανακοινώνεται στην ιστοσελίδα της Γ.Γ.Ε.Ε.Κ.
και Δ.Β.Μ. του Υ.ΠΑΙ.Θ.Α., τουλάχιστον σαράντα οκτώ
(48) ώρες πριν την έναρξη της διαδικασίας. Η συνέντευξη υποψηφίου μπορεί να επαναπρογραμματιστεί
για τεκμηριωμένες περιπτώσεις αδυναμίας του υποΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
ψηφίου κατόπιν σχετικού αιτήματός του το οποίο θα
πρέπει να περιέλθει στην Επιτροπή τουλάχιστον είκοσι
τέσσερις (24) πριν την ορισμένη ώρα πραγματοποίησής
της. Η συνέντευξη πραγματοποιείται είτε δια ζώσης είτε
μέσω τηλεδιάσκεψης κατά την κρίση της Επιτροπής, ενώ
οι υποψήφιοι υποχρεούνται να δηλώσουν τον τρόπο
που επιθυμούν να διεξαχθεί η συνέντευξη συμπληρώνοντας το σχετικό πεδίο στην αίτηση υποψηφιότητας.
Η δήλωση προτίμησης του τρόπου πραγματοποίησης
της συνέντευξης δεν είναι δεσμευτική για την Επιτροπή
Αξιολόγησης και Επιλογής Διευθυντών Σ.Α.Ε.Κ.
3. Με την προσωπική συνέντευξη των υποψηφίων
εκτιμώνται η προσωπικότητα, η επαγγελματική σταδιοδρομία, η συγκρότηση της σκέψης και του λόγου,
η ικανότητα αντίληψης, έκφρασης και επικοινωνίας,
η ικανότητα συνεργασίας, ανάπτυξης πρωτοβουλιών,
επίλυσης προβλημάτων, η συστηματική ενημέρωση
στα εκπαιδευτικά ζητήματα και ζητήματα κατάρτισης,
καθώς και οι γνώσεις και οι ικανότητες του υποψηφίου
σε θέματα που άπτονται των αρμοδιοτήτων της θέσης
Διευθυντή Σ.Α.Ε.Κ.
Ειδικότερα με τη συνέντευξη αξιολογούνται:
- Η γνώση θεμάτων θεσμικού και κανονιστικού πλαισίου λειτουργίας των Σ.Α.Ε.Κ.,
- Η γνώση για τη διοικητική λειτουργία των Σ.Α.Ε.Κ.,
- Η γνώση για τη διαδικασία της εκπαιδευτικής λειτουργίας των Σ.Α.Ε.Κ.,
- Η γνώση και κατανόηση θεμάτων που άπτονται των
αρμοδιοτήτων της θέσης,
- Η γνώση για την εκπαιδευτική διαδικασία και τα θέματα κατάρτισης (εργαστηριακά μαθήματα, εργαστήρια,
πρακτική άσκηση κ.λπ.),
- Η διοικητική επάρκεια που καλύπτει τις ανάγκες διοίκησης εκπαιδευτικού οργανισμού της φύσης και της
αποστολής των Σ.Α.Ε.Κ.,
- Η δυνατότητα καθοδήγησης ομάδας και αντιμετώπισης προβλημάτων στο εργασιακό και εκπαιδευτικό
περιβάλλον,
- Η δυνατότητα ανάπτυξης συνεργασιών με την Κεντρική Υπηρεσία και άλλους φορείς,
- Οι πρωτοβουλίες και οι προτάσεις του υποψηφίου
για ανάπτυξη εφαρμογών, απλοποίηση διαδικασιών,
επίλυση προβλημάτων κ.λπ.
Στοιχεία που ο υποψήφιος αναφέρει στο βιογραφικό
σημείωμά του, τα οποία δεν προβλέπεται να μοριοδοτηθούν, όπως άλλες σπουδές, συγγραφικό και ερευνητικό
έργο, επιμόρφωση και μετεκπαίδευση, οργάνωση εκπαιδευτικών συνεδρίων, σεμιναρίων και εκπαιδευτικών
προγραμμάτων ή συμμετοχή σε αυτά με την ιδιότητα
του εισηγητή, του μέλους της επιστημονικής ομάδας ή
του επιμορφωτή, ανάπτυξη εφαρμογών και υποβληθείσες προτάσεις για απλοποίηση διαδικασιών ή εφαρμο-
γή καινοτομιών, συμμετοχή σε συμβούλια, επιτροπές ή
ομάδες εργασίας, σε όργανα διοίκησης επιστημονικών
και εκπαιδευτικών οργανώσεων, συμμετοχή σε εθνικούς, ευρωπαϊκούς ή διεθνείς διαγωνισμούς ως μέλος
οργανωτικών, επιστημονικών ή κριτικών επιτροπών και
επίσημες διακρίσεις συνεκτιμώνται κατά την κρίση της
επιτροπής.
4. Η διαδικασία της συνέντευξης ξεκινά με την παρουσίαση του βιογραφικού του από τον υποψήφιο, ενώ στη
συνέχεια τίθενται ερωτήσεις των μελών της Επιτροπής
Αξιολόγησης και Επιλογής προς τον υποψήφιο οι οποίες αφορούν στα παραπάνω θέματα. Η συνέντευξη των
υποψηφίων Διευθυντών Σ.Α.Ε.Κ. ηχογραφείται για τη
διασφάλιση της διαφάνειας. Το προϊόν ηχογράφησης
τηρείται ως ηχητικό αρχείο και φυλάσσεται μαζί με τα
πρακτικά της Επιτροπής Αξιολόγησης και Επιλογής.
5. Για την αξιολόγηση της συνέντευξης χρησιμοποιούνται έντυπα αξιολόγησης, ξεχωριστό για κάθε υπο-
ψήφιο, ενώ κάθε μέλος της Επιτροπής Αξιολόγησης και
Επιλογής καταγράφει συγκεντρωτικά τις μονάδες με τις
οποίες βαθμολόγησε τον υποψήφιο κατά τη διαδικασία
της συνέντευξης με συνοπτική αιτιολόγηση.
6. Τα έντυπα αξιολόγησης συγκεντρώνονται και φυλάσσονται με ευθύνη του Προέδρου της Επιτροπής
Αξιολόγησης και Επιλογής μέχρι την ολοκλήρωση της
διαδικασίας της συνέντευξης όλων των υποψηφίων,
οπότε αποσφραγίζονται προκειμένου να καταγραφεί η
αξιολόγηση των υποψηφίων.
7. Υποψήφιοι που δεν προσέρχονται στη συνέντευξη
αποκλείονται από τη διαδικασία επιλογής.
8. Κανένα έγγραφο ή δικαιολογητικό δεν γίνεται δεκτό
από την Επιτροπή Αξιολόγησης και Επιλογής κατά τη
διάρκεια της συνέντευξης.
9. Υποψήφιος του οποίου το όνομα δεν συμπεριλαμβάνεται στο πρόγραμμα συνεντεύξεων, σημαίνει ότι έχει
τεθεί εκτός διαδικασίας, καθώς δεν πληροί τους όρους
και προϋποθέσεις της παρούσας.
10. Τελικές αξιολογικές μονάδες κάθε υποψηφίου από
τη διαδικασία της συνέντευξης είναι ο μέσος όρος των
μονάδων της βαθμολογίας της ανωτέρω επιτροπής.
11. Ενστάσεις κατά της αξιολόγησης της συνέντευξης
δεν γίνονται δεκτές και δεν εξετάζονται.
Άρθρο 8
Ισχύς των πινάκων επιλογής - Διαδικασία
πλήρωσης κενών και κενούμενων θέσεων
1. Οι τελικοί πίνακες κατάταξης Διευθυντών/Υποδιευθυντών Σ.Α.Ε.Κ. που θα καταρτιστούν ισχύουν από την
κύρωσή τους και έως την 31η Αυγούστου του τρίτου
έτους που ακολουθεί, οι δε υποψήφιοι που θα περιληφθούν σε αυτούς, θα καλύπτουν τις κενές ή κενούμε-
νες θέσεις ευθύνης που θα προκύπτουν κατά τον χρόνο
ισχύος των πινάκων για το υπόλοιπο της θητείας σύμφωνα με τη διαδικασία της παρ. 5 του παρόντος άρθρου.
Σε περίπτωση παράτασης της θητείας με απόφαση του
αρμοδίου οργάνου, μπορεί να παρατείνεται αντίστοιχα
και η ισχύς των αντίστοιχων πινάκων κατάταξης υποψηφίων.
2. Το αρμόδιο Τμήμα της Διεύθυνσης Εφαρμογής
Επαγγελματικής Κατάρτισης συντάσσει απόφαση απόσπασης και τοποθέτησης Διευθυντών και Υποδιευθυ-
ντών Σ.Α.Ε.Κ. με βάση τους τελικούς πίνακες κατάταξης.
3. Η απόσπαση και τοποθέτηση των Διευθυντών/Υποδιευθυντών των δημοσίων Σ.Α.Ε.Κ., πραγματοποιείται με
κοινή απόφαση του αρμοδίου οργάνου του Υ.ΠΑΙ.Θ.Α.
και του κατά περίπτωση συναρμόδιου Υπουργείου, ή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
με απόφαση αποκλειστικώς του αρμοδίου οργάνου του
Υ.ΠΑΙ.Θ.Α., κατά περίπτωση.
4. Όσοι τοποθετηθούν σε θέση Διευθυντή ή Υποδιευθυντή Σ.Α.Ε.Κ. δεν έχουν δικαίωμα να τοποθετηθούν σε
άλλη όμοια ή κατώτερη θέση ευθύνης που τυχόν κενωθεί
με τη διαδικασία της επόμενης παραγράφου. Όσοι τοποθετούνται σε θέση Διευθυντή ή Υποδιευθυντή Σ.Α.Ε.Κ.
διαγράφονται, μετά από την έκδοση της απόφασης τοποθέτησης, από τον αντίστοιχο αξιολογικό πίνακα επι-
λογής και θεωρείται ότι έχουν αυτοδικαίως παραιτηθεί
από άλλη θέση ευθύνης που τυχόν κατέχουν.
5. Σε περίπτωση κένωσης θέσης ευθύνης σε αυτή τοποθετείται για το υπόλοιπο της θητείας, ο υποψήφιος
που δεν έχει τοποθετηθεί σε καμία θέση της αντίστοιχης
προκήρυξης και έχει συγκεντρώσει τα περισσότερα μόρια στον τελικό πίνακα κατάταξης για τη συγκεκριμένη
Σ.Α.Ε.Κ. Αν δεν υπάρχει υποψήφιος στον πίνακα κατάταξης της συγκεκριμένης Σ.Α.Ε.Κ. ή ο σχετικός πίνακας εξα-
ντληθεί χωρίς να πληρωθεί η θέση, τότε εκδίδεται από τον
Γενικό Γραμματέα Ε.Ε.Κ. και Δ.Β.Μ. πρόσκληση εκδήλωσης ενδιαφέροντος για τη συγκεκριμένη θέση και για το
υπόλοιπο της θητείας. Η πρόσκληση απευθύνεται στους
υποψηφίους που περιλαμβάνονται στον τελικό ενιαίο
αξιολογικό πίνακα και οι οποίοι δεν είχαν συμπεριλάβει
την εν λόγω θέση ως επιλογή στην αίτησή τους. Οι ενδιαφερόμενοι υποβάλλουν σχετική αίτηση εντός αποκλειστι-
κής προθεσμίας που ορίζεται στην πρόσκληση. Στη θέση
τοποθετείται όποιος εκ των αιτούντων είχε συγκεντρώσει
τα περισσότερα μόρια στον τελικό ενιαίο πίνακα κατάταξης που είναι σε ισχύ. Η θητεία όσων τοποθετηθούν με τη
διαδικασία της παρούσας παραγράφου λήγει αυτοδίκαια
με τη λήξη ισχύος των αντίστοιχων πινάκων.
6. Μπορεί κάποιος υποψήφιος να περιλαμβάνεται
τόσο στον αξιολογικό πίνακα Διευθυντών Σ.Α.Ε.Κ. όσο
και στον αντίστοιχο αξιολογικό πίνακα Υποδιευθυντών
Σ.Α.Ε.Κ. Εφόσον υποψήφιος τοποθετηθεί σε θέση Διευθυντή Σ.Α.Ε.Κ. διαγράφεται από τον αξιολογικό πίνακα
Υποδιευθυντών Σ.Α.Ε.Κ. και δεν έχει δικαίωμα συμμετοχής σε οποιαδήποτε διαδικασία κάλυψης θέσης Υπο-
διευθυντή σύμφωνα με την παρ. 5. Όσοι υποψήφιοι
τοποθετηθούν σε θέση Υποδιευθυντή Σ.Α.Ε.Κ. και βρίσκονται και στον αξιολογικό πίνακα Διευθυντών Σ.Α.Ε.Κ.
παραμένουν σε αυτόν και έχουν δικαίωμα συμμετοχής
στις διαδικασίες της παρ. 5 για την τοποθέτησή τους σε
θέση Διευθυντή Σ.Α.Ε.Κ.
7. Σε περίπτωση που οι θέσεις παραμείνουν κενές με
τις διαδικασίες των προηγούμενων παραγράφων, τότε
εκδίδεται συμπληρωματική προκήρυξη για τις εν λόγω
θέσεις και για το υπόλοιπο της θητείας.
8. Οι υποψήφιοι που τοποθετούνται ως Διευθυντές
ή Υποδιευθυντές Σ.Α.Ε.Κ. οφείλουν να αναλάβουν καθήκοντα από την ημερομηνία που ορίζεται στη σχετι-
κή απόφαση. Οι υποψήφιοι που συμπεριλαμβάνονται
στον τελικό πίνακα οφείλουν να αναλάβουν καθήκοντα
οποιαδήποτε στιγμή τους ζητηθεί από την υπηρεσία,
αφού προκύψει κενούμενη θέση στις Σ.Α.Ε.Κ. επιλογής
τους, μέσα στο διάστημα ισχύος του τελικού πίνακα.
Υποψήφιοι που επελέγησαν με οποιαδήποτε από τις διαδικασίες που προβλέπονται στην παρούσα απόφαση και
δεν αναλάβουν καθήκοντα σύμφωνα με την απόφαση
τοποθέτησής τους, διαγράφονται από τους πίνακες και
αποκλείονται από τη δυνατότητα συμμετοχής σε προσκλήσεις-προκηρύξεις για θέσεις ευθύνης που εκδίδο-
νται από τη Γενική Γραμματεία Ε.Ε.Κ. και Δ.Β.Μ. για τα
επόμενα τρία (3) έτη από την ημερομηνία που προβλέπει
η απόφαση τοποθέτησής τους.
9. Υποψήφιοι που συμπεριλαμβάνονται στους τελικούς αξιολογικούς πίνακες και τυχόν αναλάβουν θέση
ευθύνης-θητείας σε άλλη υπηρεσία κατά τη διάρκεια
ισχύος των πινάκων, οφείλουν να ενημερώσουν αμελλητί
τη Διεύθυνση Εφαρμογής Επαγγελματικής Κατάρτισης,
ώστε να διαγραφούν από τους πίνακες.
Άρθρο 9
Ανάκληση/διακοπή απόσπασης Παύση θητείας
Με απόφαση του αρμόδιου οργάνου ο Διευθυντής/
Υποδιευθυντής Σ.Α.Ε.Κ. δύναται να απαλλάσσεται από
την άσκηση των καθηκόντων του, πριν από τη λήξη της
θητείας του, αν συντρέξουν οι ακόλουθες προϋποθέσεις:
α) Αν η Σ.Α.Ε.Κ. τεθεί σε αναστολή λειτουργίας ή συγχωνευτεί σύμφωνα με τις διατάξεις της παρ. 2 του άρ-
θρου 23 του ν. 4763/2020,
β) αν καταδικαστεί τελεσιδίκως για τα αναφερόμενα
αδικήματα στην περ. α’ της παρ. 1 του άρθρου 8 του
ν. 3528/2007,
γ) αν στερηθεί λόγω καταδίκης τα πολιτικά του δικαιώματα και για όσο χρόνο διαρκεί η στέρηση αυτή,
δ) αν υποβληθεί σε στερητική δικαστική συμπαράσταση (πλήρη ή μερική), σε επικουρική δικαστική συμπαρά-
σταση (πλήρη ή μερική) ή το Δικαστήριο έχει αποφασίσει
συνδυασμό των δύο προηγούμενων ρυθμίσεων,
ε) αν τεθεί σε διαθεσιμότητα ή αργία ή του επιβληθεί
τελεσίδικα οποιαδήποτε πειθαρχική ποινή ανώτερη του
προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα,
στ) για σοβαρούς προσωπικούς λόγους ή σοβαρούς
λόγους υγείας, οι οποίοι τεκμηριώνονται επαρκώς, ύστερα από αίτησή του.
Άρθρο 10
Ζητήματα προστασίας
δεδομένων προσωπικού χαρακτήρα
1. Για τους σκοπούς εφαρμογής της παρούσας, το
Υ.ΠΑΙ.Θ.Α. επιτελεί ρόλο Υπεύθυνου Επεξεργασίας από
κοινού με την Επιτροπή Αξιολόγησης και Επιλογής κατά
την έννοια της περ. 7 του άρθρου 4 και του άρθρου 26
του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
(Γενικός Κανονισμός για την Προστασία Δεδομένων,
«Γ.Κ.Π.Δ.»). Η κατά περίπτωση αρμόδια οργανική μονάδα της Γ.Γ.Ε.Ε.Κ. και Δ.Β.Μ. του Υ.ΠΑΙ.Θ.Α. και η Επιτροπή
Αξιολόγησης και Επιλογής είναι αρμόδιες για οποιαδήποτε μορφή επεξεργασίας των δεδομένων προσωπικού
χαρακτήρα που σχετίζονται με την περιγραφόμενη στην
παρούσα διαδικασία αξιολόγησης και επιλογής, στην
οποία συμμετέχουν ή την οποία πραγματοποιούν και στα
οποία αποκτούν πρόσβαση μέσω της διαδικτυακής πύΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
λης directors.it.minedu.gov.gr σύμφωνα με την ισχύουσα
πολιτική του Υ.ΠΑΙ.Θ.Α. για την προστασία προσωπικών
δεδομένων, τον Γ.Κ.Π.Δ., τον ν. 4624/2019 (Α’ 134) και τα
προβλεπόμενα στην παρούσα.
2. Τα δεδομένα προσωπικού χαρακτήρα τα οποία
τυγχάνουν επεξεργασίας περιορίζονται στα απολύτως
απαραίτητα προκειμένου να υλοποιηθούν οι διατάξεις
της παρούσας και της σχετικής νομοθεσίας επί τη βάσει
της οποίας εκδίδεται και αφορούν στα πρόσωπα που
υπάγονται σύμφωνα με το άρθρο 1 στο πεδίο εφαρμογής της παρούσας.
3. Τα δεδομένα προσωπικού χαρακτήρα που υποβάλλονται σε επεξεργασία είναι τα δεδομένα που περιλαμ-
βάνονται στα έγγραφα και λοιπά δικαιολογητικά που
υποβάλουν οι υποψήφιοι και τα δεδομένα που συλλέγονται κατά τη διεξαγωγή της συνέντευξης (πρακτικά
και ηχητικό αρχείο συνέντευξης).
4. Σκοπός της επεξεργασίας των δεδομένων προσωπικού χαρακτήρα είναι η υλοποίηση της διαδικασίας αξι-
ολόγησης, επιλογής και τοποθέτησης των Διευθυντών
και Υποδιευθυντών των Σ.Α.Ε.Κ. της παρούσας καθώς και
κάθε σταδίου που προηγείται και έπεται αυτής.
5. Το σύνολο των προσωπικών δεδομένων που περιλαμβάνονται στις αιτήσεις των υποψηφίων και στα
συνυποβαλλόμενα δικαιολογητικά ή συλλέγονται κατά
τη διεξαγωγή της συνέντευξης των υποψηφίων διατηρούνται για χρονικό διάστημα τριών (3) ετών μετά το
τέλος του έτους εντός του οποίου τοποθετήθηκε οριστικά ο αντίστοιχος Διευθυντής ή Υποδιευθυντής Σ.Α.Ε.Κ.,
άλλως μέχρι αμετάκλητης επίλυσης της διαφοράς που
τυχόν ανακύψει.
6. Νομική βάση της επεξεργασίας είναι η περ. γ’ της
παρ. 1 του άρθρου 6 του Γ.Κ.Π.Δ. συνδυαστικά με την
περ. ε’ της παρ. 1 του άρθρου 6 του Γ.Κ.Π.Δ. Όσον αφορά
προσωπικά δεδομένα ειδικών κατηγοριών νομική βάση
της επεξεργασίας είναι η περ. ε’ της παρ. 2 του άρθρου 9
του Γ.Κ.Π.Δ.
7. Τα υποκείμενα των δεδομένων έχουν δικαίωμα να
λάβουν επιβεβαίωση από τον Υπεύθυνο Επεξεργασίας
για το αν και κατά πόσον προσωπικά δεδομένα που τους
αφορούν υφίστανται επεξεργασία (δικαίωμα πρόσβασης). Επιπλέον μπορούν να ασκούν τα δικαιώματα διόρ-
θωσης ανακριβών δεδομένων που τα αφορούν, διαγραφής, περιορισμού της επεξεργασίας και εναντίωσης στην
επεξεργασία. Τα υποκείμενα των δεδομένων δύνανται
να ασκούν τα δικαιώματά τους αυτά απευθυνόμενα στον
Υπεύθυνο Προστασίας Δεδομένων του Υ.ΠΑΙ.Θ.Α. στη
διεύθυνση ηλεκτρονικού ταχυδρομείου dpo@minedu.
gov.gr.
Άρθρο 11
Καταργούμενες διατάξεις
Από τη δημοσίευση της παρούσας καταργείται η υπό
στοιχεία Κ5/72109/17-06-2021 υπουργική απόφαση
«Κριτήρια και διαδικασία επιλογής Διευθυντών δημοσίων Ι.Ε.Κ. αρμοδιότητας Υπουργείου Παιδείας και Θρη-
σκευμάτων» (Β’ 2606), όπως τροποποιήθηκε και ισχύει,
καθώς και η υπό στοιχεία Κ5/76494/21-6-2022 υπουργική απόφαση «Κριτήρια και διαδικασία αξιολόγησης και
επιλογής Υποδιευθυντών δημοσίων Ινστιτούτων Επαγγελματικής Κατάρτισης (Δ.Ι.Ε.Κ.) αρμοδιότητας Υπουρ-
γείου Παιδείας και Θρησκευμάτων» (Β’ 3199).
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 17 Απριλίου 2025
Ο Υφυπουργός
ΚΩΝΣΤΑΝΤΙΝΟΣ ΒΛΑΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1989/24.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250201989.pdf | Tokens: 40898]